І кожны раз злы намер уваходзіць ва ўнутраны свет чалавека па адным і тым жа механізме. Усе войны, забойствы, усе відавочныя і ўтоеныя ліхадзействы, а таксама злачынствы, якія супярэчаць маральным законам спачатку выношваюцца ў чалавечым сэрцы. І ў барацьбе са злом у чалавека заўсёды ёсць два шляхі: шлях лёгкі – прыняць зло ў сваё сэрца, і шлях цярністы – змагацца са злым намерам. Тады, у залежнасці ад абранага шляху, адбываецца або маральнае падзенне чалавека, або чалавек паднімаецца вышэй і яго ўнутраны свет застаецца чыстым і незаплямленым.